rejauldu/bengali-wikipedia huggingface dataset:
বিজয় অমৃতরাজ (জন্ম ১৪ ডিসেম্বর ১৯৫৩) একজন প্রাক্তন ভারতীয় টেনিস খেলোয়াড়, ক্রীড়া ভাষ্যকার ও অভিনেতা। ১৯৮৩ সালে তিনি পদ্মশ্রী সন্মানে ভূষিত হয়েছেন।  প্রাথমিক জীবন ম্যাগি ধৈরিয়াম ও রবার্ট অমৃতরাজের সন্তান বিজয়ের জন্ম চেন্নাইতে।  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:টেনিস খেলোয়াড় বিষয়শ্রেণী:পদ্মশ্রী প্রাপক বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় পুরুষ টেনিস খেলোয়াড় বিষয়শ্রেণী:ভারতীয় ক্রীড়া সম্প্রচারক বিষয়শ্রেণী:ভারতের অলিম্পিক টেনিস খেলোয়াড় বিষয়শ্রেণী:অর্জুন পুরস্কার প্রাপক বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:তামিল ক্রীড়াবিদ বিষয়শ্রেণী:১৯৮৮ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:ডন বস্কো স্কুলসের প্রাক্তন শিক্ষার্থী বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
দেবানন্দপুর ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার চুঁচুড়া মগরা সিডি ব্লকের অন্তর্গত একটি গ্রাম পঞ্চায়েত।   ভূগোল   অবস্থান দেবানন্দপুর  স্থানাঙ্কে অবস্থিত।   শরৎচন্দ্র চট্টোপাধ্যায়ের জন্মস্থান  দেবানন্দপুর গ্রামটি কথাশিল্পী ঔপন্যাসিক শরৎচন্দ্র চট্টোপাধ্যায়ের জন্মস্থান। তাঁর আবাসস্থলটি বর্তমানে একটি পাঠাগার, যেটির নাম শরৎ স্মৃতি পাঠাগার ও তার সাথে একটি জাদুঘর এখানে আছে। এই জাদুঘরে শরৎচন্দ্রের ব্যবহৃত জিনিসপত্র সংরক্ষণ করা রয়েছে। পার্শ্ববর্তী ব্যাণ্ডেল স্টেশন থেকে শরৎ স্মৃতি পাঠাগারের দূরত্ব মাত্র ২ কিমি।    জনমিতি  ২০১১ সালের আদমশুমারি অনুসারে, দেবানন্দপুরের জনসংখ্যা ছিল ৩,৪৪৯ জন, যার মধ্যে ১,৭৮৯ জন (৫২%) পুরুষ এবং ১,৬৬০ জন (৪৮%) মহিলা ছিলেন।  জনসংখ্যার ০-৬ বছর বয়সী ৩১৫ জন। দেবানন্দপুরে মোট সাক্ষরতার সংখ্যা ২,৪৮১ জন। (মোট জনসংখ্যার ৭৯.১৬%)   তথ্যসূত্র   বিষয়শ্রেণী:হুগলি জেলার গ্রাম বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
থাম্ব|২০০৮ সালে অ্যালেক জেফরিস স্যার অ্যালেক জন জেফরিস (জন্ম ১৯ জানুয়ারী ১৯৫০) একজন ব্রিটিশ জেনেটিক বিশেষজ্ঞ যিনি জেনেটিক ফিঙ্গারপ্রিন্টিং এবং ডিএনএ প্রোফাইলিংয়ের কৌশল বিকাশের জন্য পরিচিত যা এখন পুলিশ গোয়েন্দা কাজের সহায়তা ও সমাধানের জন্য ফরেনসিক বিজ্ঞানে বিশ্বব্যাপী ব্যবহৃত হয়। তিনি লিসেস্টার বিশ্ববিদ্যালয়ের জেনেটিক্সের অধ্যাপক এবং তিনি ২-রা নভেম্বর ১৯৯২-এ লিসেস্টার সিটির অনারারি ফ্রিম্যান হন।   শিক্ষা এবং প্রাথমিক জীবন  জেফরিস অক্সফোর্ডের একটি মধ্যবিত্ত পরিবারে জন্মগ্রহণ করেছিলেন, যেখানে তিনি ১৯৫৬ সাল পর্যন্ত তাঁর জীবনের প্রথম ছয় বছর অতিবাহিত করেছিলেন। তিনি তাঁর কৌতূহল এবং উদ্ভাবনকে তাঁর পিতার কাছ থেকে প্রাপ্ত গুণ হিসেবে বিবেচনা করেন।   কর্মজীবন এবং গবেষণা  ডক্টরেট শেষ করার পরে তিনি আমস্টারডাম বিশ্ববিদ্যালয়ে চলে আসেন, যেখানে তিনি সহযোগী গবেষক হিসাবে স্তন্যপায়ী-জিনের উপর কাজ করেন, এবং তারপরে ১৯৭৭ সালে লিসেস্টার বিশ্ববিদ্যালয়ে চলে যান, যেখানে ১৯৮৪ সালে তিনি পৃথক ব্যক্তিদের ডিএনএর মধ্যে পার্থক্য দেখানোর একটি পদ্ধতি আবিষ্কার করেন।   তথ্যসূত্র   বিষয়শ্রেণী:অক্সফোর্ডের ব্যক্তি বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:রয়েল পদক বিজয়ী বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:কপলি পদক বিজয়ী
কিশোরী লাল জুবিলী স্কুল ও কলেজ পুরান ঢাকার সূত্রাপুর থানার বাংলাবাজারে অবস্থিত একটি উচ্চ মাধ্যমিক বিদ্যালয়। বাহ্ম আন্দোলনের পরিপ্রেক্ষিতে এটি ১৮৬৬ সালে ঢাকা ব্রাহ্ম স্কুল হিসেবে প্রতিষ্ঠিত হয়। ব্রিটিশ ইস্ট ইন্ডিয়া কোম্পানি পুর্তুগিজদের বিরুদ্ধে যুদ্ধে জয়লাভ করার পর পর্তুগিজদেরই স্থাপিত ভবন “নীল কুঠি“-তে এটির কার্যক্রম শুরু হয় । জমিদার  কিশোরীলাল রায় চৌধুরী ১৮৮৭ সালে এটিকে জগন্নাথ কলেজ হতে স্থানান্তর করেন। বিদ্যালয়টিতে ১৯৬১ সালে নিম্ন মাধ্যমিকে মেয়েদের পড়ার সুযোগ দেওয়া হয়। এটি ১৯৮০ সালে মাধ্যমিক ও ১৯৮৬ সালে উচ্চ মাধ্যমিক বিদ্যালয়ে উন্নিত হয়।   উল্লেখযোগ্য শিক্ষার্থী  ব্রজেন দাস, সাতারু  মেঘনাদ সাহা, জ্যোতির্বিজ্ঞানী  মনোহর আইচ, স্বর্ণজয়ী বডিবিল্ডার   আরও দেখুন   জগন্নাথ বিশ্ববিদ্যালয়   তথ্যসূত্র   বিষয়শ্রেণী:ঢাকা জেলার মহাবিদ্যালয় বিষয়শ্রেণী:ঢাকা জেলার বিদ্যালয় বিষয়শ্রেণী:১৮৬৬-এ ব্রিটিশ ভারতে প্রতিষ্ঠিত বিষয়শ্রেণী:১৮৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
এমা-লুইস করিন (, জন্ম ১৩ ডিসেম্বর ১৯৯৫) একজন ব্রিটিশ অভিনেত্রী। তিনি নেটফ্লিক্সের ঐতিহাসিক নাটক দ্য ক্রাউন (২০২০) এর চতুর্থ মরসুমে ডায়ানা, প্রিন্সেস অফ ওয়েলসের চরিত্রে অভিনয় করেছিলেন, যার জন্য তারা গোল্ডেন গ্লোব জিতেছে এবং প্রাইমটাইম এমি অ্যাওয়ার্ড এর জন্য মনোনীত হয়েছিল। এর পর থেকে তিনি ২০২২ সালের রোমান্টিক নাটক চলচ্চিত্র মাই পুলিসম্যান এবং লেডি চ্যাটারলির প্রেমিক এবং ২০২৩ সালের থ্রিলার মিনি-সিরিজ এ মর্ডার এট দ্য এন্ড অফ দ্য ওয়ার্ল্ড তে অভিনয় করেছেন। ২০২৪ সালে, তিনি সুপারহিরো চলচ্চিত্রে ডেডপুল এবং ওলভারাইন ক্যাসান্দ্রা নোভা চরিত্রে অভিনয় করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:অডিওবই পাঠক বিষয়শ্রেণী:ইংরেজ কণ্ঠ অভিনয়শিল্পী বিষয়শ্রেণী:ইংরেজ চলচ্চিত্র অভিনয়শিল্পী বিষয়শ্রেণী:ইংরেজ টেলিভিশন অভিনয়শিল্পী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী বিষয়শ্রেণী:দক্ষিণ আফ্রিকান বংশোদ্ভূত ইংরেজ বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ অভিনয়শিল্পী বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
মোহাম্মদ নওয়াজ (; জন্ম: ২১ মার্চ, ১৯৯৪) রাওয়ালপিন্ডিতে জন্মগ্রহণকারী বিশিষ্ট পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিং করেন। ঘরোয়া প্রথম-শ্রেণীর ক্রিকেটে ন্যাশনাল ব্যাংক অব পাকিস্তান এবং কোয়েটা গ্ল্যাডিয়েটর্সের প্রতিনিধিত্ব করছেন তিনি। এছাড়া, পাকিস্তানের অনূর্ধ্ব-১৫, ১৯ ও ২৩ দলসহ রাওয়ালপিন্ডি, রাওয়ালপিন্ডি রামসের পক্ষে খেলেছেন।   খেলোয়াড়ী জীবন  ২০১৬ সালের পাকিস্তান সুপার লীগে কোয়েটা গ্ল্যাডিয়েটর্স দলের সাথে চুক্তিবদ্ধ হন। প্রতিযোগিতার প্রথম চারটি খেলার মধ্যে দু'টিতেই ম্যান অব দ্য ম্যাচের পুরস্কার পেয়েছিলেন তিনি। ফলশ্রুতিতে পাকিস্তান দলে খেলার জন্য ডাক পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য পাকিস্তান ক্রিকেট দলের অন্যতম সদস্য মনোনীত হন। এতে তিনিও অন্তর্ভুক্ত হন।  ১৩ অক্টোবর, ২০১৬ তারিখে সিরিজের ২য় টেস্টে ওয়েস্ট ইন্ডিজের বিপক্ষে বাবর আজমের সাথে তারও অভিষেক ঘটে।   তথ্যসূত্র    আরও দেখুন   মোহাম্মদ হাফিজ  ২০১৬ এশিয়া কাপ  পাকিস্তান জাতীয় ক্রিকেট দল   বহিঃসংযোগ     বিষয়শ্রেণী:পাকিস্তানি ক্রিকেটার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:কেপ টাউন ব্লিৎজের ক্রিকেটার বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:রাওয়ালপিন্ডি রামসের ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার
গোলাম হোসেন সলিম ছিলেন একজন ইতিহাসবিদ। তিনি বাংলায় বসতি স্থাপন করেন এবং ইস্ট ইন্ডিয়া কোম্পানির একজন পোস্টমাস্টার হিসেবে নিযুক্ত হন। কোম্পানির বাণিজ্যিক রেসিডেন্ট জর্জ উডনির অধীনে তিনি কাজ করেছেন। উডনির অনুরোধে তিনি বাংলার ইতিহাস বিষয়ক রিয়াজুস সালাতিন নামক গ্রন্থ রচনা করেছেন। ১৭৮৭-৮৮ সালে এর রচনা সমাপ্ত হয়। গোলাম হোসেন সলিম ১৮১৭-১৮ সালে মৃত্যুবরণ করেন।  তথ্যসূত্র   His biographical note at the Packard Humanities Institute online, from where this material is taken.  "Riyazu-s-salatin", A History of Bengal, Ghulam Husain Salim (translated from the Persian): viewable online at the Packard Humanities Institute  বিষয়শ্রেণী:১৮১০-এর দশকে মৃত্যু বিষয়শ্রেণী:ভারতীয় মুসলিম বিষয়শ্রেণী:ভারতীয় ইতিহাসবিদ বিষয়শ্রেণী:১৮শ শতাব্দীতে জন্ম বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:১৮শ শতাব্দীর ভারতীয় ইতিহাসবিদ
উথুরা ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।   শিক্ষা  শিক্ষার হার :  শিক্ষা প্রতিষ্ঠান  উথুরা উচ্চ বিদ্যালয় ও কলেজ  নারাঙগী উচ্চ বিদ্যালয়   দর্শনীয় স্থান  দেশের প্রথম কুমির প্রজনন কেন্দ্র রেপটাইলস ফার্ম লিমিটেড উথুরা ইউনিয়নের হাতিবেড় গ্রামে অবস্থিত। যেটি ২০০৪ সালে প্রতিষ্ঠিত হয়। এছাড়াও বর্তমানে এখানে একটি রিসোর্ট তৈরি করা হয়েছে। প্রতিষ্ঠানটি জনসাধারণের জন্য উন্মুক্ত।   উল্লেখযোগ্য ব্যক্তিত্ব  ডক্টর শাহ মোহাম্মদ ফরিদ সাবেক সচিব জনপ্রশাসন মন্ত্রণালয়  ডক্টর শাহ মোহাম্মদ ফারুক সাবেক ভিসি বাংলাদেশ কৃষি বিশ্ববিদ্যালয়   আরও দেখুন   ভালুকা উপজেলা  ময়মনসিংহ জেলা  ময়মনসিংহ বিভাগ  তথ্যসূত্র   বিষয়শ্রেণী:ভালুকা উপজেলার ইউনিয়ন
কাকডুমুর/খোকসা পাতা (বৈজ্ঞানিক নাম: Ficus hispida) ফাইকাস গণভুক্ত ডুমুর প্রজাতির উদ্ভিদ ও তার ফলবিশেষ। এ প্রজাতির ফল ছোট এবং খাওয়ার অনুপযুক্ত। এই গাছ অযত্নে-অবহেলায় এখানে-সেখানে ব্যাপক সংখ্যায় গজিয়ে ওঠে। গাছও তুলনামূলকভাবে ছোট হয়ে থাকে।   বিবরণ  বিভিন্ন দেশে কাকডুমুরের বিভিন্ন ধরনের নামকরণ করা হয়েছে। অন্যান্য প্রজাতির ডুমুরের ন্যায় এর পাতা শিরিশ কাগজের মতো খসখসে প্রকৃতির। এর ফল কাণ্ডের গায়ে থোকায় থোকায় জন্মে। পাখিরাই প্রধানত এই প্রজাতির ডুমুরের ফল খেয়ে থাকে এবং পাখির বিষ্ঠার মাধ্যমে বীজের বিস্তারণ ঘটে থাকে।  নিউ গিনি ও অস্ট্রেলিয়ার উপকূলবর্তী গ্রেট ডিভাইডিং রেঞ্জের ছোট্ট প্রজাতির দুই-চোখা ডুমুর টিয়া পাখি এবং এমু'র ন্যায় দেখতে ক্যাসোয়ারি পাখির অন্যতম খাদ্য এটি। অনেক এলাকায় এই ডুমুর দিয়ে তরকারি রান্না করে খাওয়া হয়।   বিস্তৃতি  মূলতঃ গ্রীষ্মমণ্ডলীয় এলাকাসমূহেই এ প্রজাতির গাছ দেখা যায়। বাংলাদেশ, ভারত, মালয়েশিয়া, ইন্দোনেশিয়া, চীন প্রমূখ দেশসসহ এশিয়ার অনেক অঞ্চলে এবং অস্ট্রেলিয়ায় পাওয়া যায়।   চিত্রশালা    তথ্যসূত্র   বিষয়শ্রেণী:গাছ বিষয়শ্রেণী:বাংলাদেশের উদ্ভিদ বিষয়শ্রেণী:বৃক্ষ বিষয়শ্রেণী:ফাইকাস বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:কুইন্সল্যান্ডের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ইউটিসি+০০:৩০ হল একটি সময় অঞ্চল, যা ইউটিসি থেকে ৩০ মিনিট এগিয়ে।  ইউটিসি +০০:৩০ ব্রিটিশ রাজকীয় পরিবারে ব্যবহৃত হয়েছিল, এবং এটি সানড্রিংহ্যাম সময় হিসাবে পরিচিত। এটির ব্যবহার ১৯৩৬ সালে বন্ধ করা হয়।  এটি ১৮৯৪ প্রর্যন্ত কেন্দ্রীয় ইউরোপীয় সময় গ্রহণ করার আগ পর্যন্ত সুইজারল্যান্ডে (বেরনেসে সময়) ব্যবহার করা হয়।   আরও দেখুন   যুক্তরাজ্যে সময়   বহিঃসংযোগ   Time zone and daylight saving time for Switzerland – Zürich between 1850 and 1899   বিষয়শ্রেণী:ইউটিসি অফসেট
বিঠাভাই ভাউ মাঙ্গ নারায়ণগাঁওকর (জুলাই ১৯৩৫ - ১৫ই জানুয়ারি ২০০২) একজন ভারতীয় নৃত্যশিল্পী, গায়ক এবং তামাশা শিল্পী ছিলেন।   প্রাথমিক জীবন এবং পেশাজীবন  বিঠাবাই শিল্পীদের পরিবারে জন্মগ্রহণ করেছিলেন এবং বেড়ে উঠেছিলেন। তিনি মহারাষ্ট্রের সোলাপুর জেলার পণ্ঢরপুর শহরে জন্মগ্রহণ করেছিলেন। তাঁর বাবা এবং কাকার দ্বারা পরিচালিত পারিবারিক একটি দল ছিল ভাউ-বাপু মঙ্গ নারায়ণগাঁওকার। তাঁর ঠাকুরদাদা নারায়ণ খুদে দলটি স্থাপন করেছিলেন। তিনি ছিলেন পুনে জেলার শিরুর তালুকের কাভাঠে ইয়ামাই গ্রামের বাসিন্দা। শৈশবকাল থেকেই বিঠাবাই দেবী লাবণ্য, গাভলান, ভেডিক প্রভৃতি গানের বিভিন্ন রূপের সংস্পর্শে এসেছিলেন। ছাত্র হিসাবে তিনি বিদ্যালয়ে খুব ভাল ফল করেননি, যদিও তিনি কোনও প্রথাগত প্রশিক্ষণ ছাড়াই খুব অল্প বয়স থেকেই মঞ্চে অনায়াস সৌন্দর্যে অভিনয় করতে পারতেন।  তাঁঁর জীবনের একটি উল্লেখযোগ্য ঘটনা হলো তাঁঁর সন্তানের জন্ম। তিনি তার দর্শকদের জন্য তাঁঁর অনুষ্ঠান করার সময় ৯ মাসের গর্ভবতী ছিলেন। অনুষ্ঠানের সময়ই তিনি জানতে পেরেছিলেন যে তিনি প্রসব করতে চলেছেন। স্বাচ্ছন্দ্য, ধৈর্যশীলতা ও সাহসিকতা দেখিয়ে তিনি মঞ্চের পিছনে গিয়ে বাচ্চা প্রসব করেন, একটি পাথর দিয়ে নাভিরজ্জু কাটেন এবং আবার অভিনয়ে যোগ দিতে প্রস্তুত হন। শ্রোতারা হঠাৎ তাঁর স্ফীতোদর অনুপস্থিত হয়ে যাওয়ায় অবাক হয়ে যায়। তখন অনুসন্ধান করে তাঁঁর সাহসিকতা এবং আত্মোৎসর্গের কথা জানতে পারায় অনুষ্ঠান বন্ধ হয়ে যায়। অনুষ্ঠানটি সম্পন্ন করার দৃঢ় সংকল্পের জন্য শ্রোতারা তাঁঁর প্রশংসা করেছিলেন, তবে শ্রদ্ধার সাথে তাঁকে বিশ্রাম নিতে বলেছিলেন।  তিনি তাঁর শিল্পের জন্য ১৯৫৭ এবং ১৯৯০ সালে ভারতের রাষ্ট্রপতির কাছ থেকে পদক পেয়েছিলেন। লিখিত আছে যে তাঁঁর খ্যাতি এবং সম্মান অর্জনের পরেও তিনি আর্থিক সঙ্কটে পড়েছিলেন এবং তাঁঁর যত্ন নেওয়া হয়নি বলে জানা যায়। মৃত্যুর পরে তাঁঁর হাসপাতালের খরচ বিভিন্ন দাতাদের অবদানের দ্বারা পূরণ করা হয়েছিল।   পুরস্কার এবং স্বীকৃতি  তিনি উচ্চ প্রশংসা অর্জন করেছিলেন এবং এর মাধ্যমে তাঁর দলটি তামাশা ঘরানার শিল্পের জন্য সবচেয়ে মর্যাদাপূর্ণ রাষ্ট্রপতির পুরস্কারে ভূষিত হয়েছিলেন। তাঁর ভক্তরা তাঁকে "তামাশা সম্রাদিনী" (তামাশা সম্রাজ্ঞী) নামে অভিহিত করতেন এবং সরকার তাঁকে সম্মানিতও করেছিলেন।  তাঁর স্মরণে মহারাষ্ট্র সরকার ২০০৬ সাল থেকে বার্ষিক "বিঠাবাই নারায়ণগাঁঁওকর জীবনগৌরব পুরস্কার" চালু করেছে। তামাশা শিল্প সংরক্ষণ ও প্রচারে যাঁরা ব্যাপক অবদান রেখেছিলেন তাদের এই সম্মাননা প্রদান করা হয়। ২০০৬ সাল থেকে এই পুরস্কার প্রদান করা হচ্ছে এবং পুরস্কার প্রাপকদের মধ্যে স্বনামধন্যরা হলেন শ্রীমতি কান্তাভাই সাতারকার, বসন্ত অবসরিকর, শ্রীমতি সুলোচনা নালাভাডে, হরিভাউ বাধে, শ্রীমতী মঙ্গলা বনসোড় (বিঠাবাইয়ের কন্যা), সাধু পাটসুটে, অঙ্কুশ খাড়ে, প্রভা শিবনেকর, ভীম সাঙ্গাবিকার, গঙ্গারাম কাভাঠেকর, শ্রীমতী রাধাবাই খোড়ে নাসিক্কর, মধুকর নেরালে।   তথ্যসূত্র   বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:১৯৩৫-এ জন্ম বিষয়শ্রেণী:মারাঠি ব্যক্তি বিষয়শ্রেণী:ভারতীয় লোক গায়িকা বিষয়শ্রেণী:লোকসঙ্গীত শিল্পী বিষয়শ্রেণী:ভারতীয় লোক গায়ক বিষয়শ্রেণী:মহারাষ্ট্রের সঙ্গীতশিল্পী বিষয়শ্রেণী:মহারাষ্ট্রের অভিনেত্রী বিষয়শ্রেণী:মহারাষ্ট্রের নারী সঙ্গীতজ্ঞ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৯:২০, ৫ মার্চ ২০২৪ (ইউটিসি) উলা মৈখালী মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৮:২২, ২৫ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
25px|alt=|link= উইকিপিডিয়ায় স্বাগতম। উইকিপিডিয়া সমৃদ্ধ করার ক্ষেত্রে [[Special:Contributions/{{safesubst:BASEPAGENAME}}|আপনার অংশগ্রহনকে]] আমরা স্বাগত জানাই। {{safesubst:#if:|যেমন আপনি : পাতাটি সম্পাদনা করেছেন।}} কিন্তু আমরা দুঃখিত যে উইকিপিডিয়াতে কোনো ধরনের মৌলিক গবেষণা অন্তর্ভুক্ত করার সুযোগ নেই। আর মৌলিক গবেষণা বলতে এমন সকল তথ্যকেও বুঝানো হচ্ছে যা কোনো প্রকাশিত উৎস থেকে সংগ্রহ করে এমন অর্থে প্রকাশ করা হচ্ছে যা মূল নিবন্ধে বুঝানো হয়নি। অনুগ্রহ করে আপনার সংযোজিত তথ্যের একটি নির্ভরযোগ্য উৎস অন্তর্ভুক্ত করার জন্য প্রস্তুত থাকুন। ধন্যবাদ।
ডান|250px|থাম্ব|একজন ইহুদি পৃথিবীকে ঘিরে ধরেছে - ইহুদি-বিদ্বেষী কার্টুন (ফ্রান্স, ১৮৯৮)  ইহুদি-বিদ্বেষ বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে।Lewis, Bernard. "The New Anti-Semitism" , The American Scholar, Volume 75 No. 1, Winter 2006, pp. 25–36. The paper is based on a lecture delivered at Brandeis University on 24 March 2004. এধরনের বিদ্বেষের মধ্যে ব্যক্তিগত ঘৃণা থেকে শুরু করে এমনকি সংঘবদ্ধ জাতি-নিধনও পড়ে। ইংরেজিতে একে বলা হয় এন্টি-সেমিটিজম (Anti-Semitism), যার অর্থ দাঁড়ায় সেমিটীয় সম্প্রদায়ের প্রতি বিদ্বেষ। সেমিটীয় একটি বৃহৎ ভাষাভাষী গোষ্ঠী যার মধ্যে হিব্রুভাষী ছাড়াও আরবিভাষীরাও অন্তর্ভুক্ত। তথাপি অ্যান্টি-সেমিটিজম ইহুদি-বিদ্বেষ বোঝাতেই ব্যবহৃত হয়। ইহুদি-বিদ্বেষের ইতিহাস প্রাচীন হলেও এটা চরম আকার ধারণ করে হিটলার-শাসিত জার্মানিতে।   ধর্মীয় বিদ্বেষ  উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টানরা ইহুদি ধর্মের ব্যাপারে নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল - ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন, ইত্যাদি।   জাতিগত বিদ্বেষ  শিল্প-বিপ্লবের পর ইহুদিদের আর্থ-সামাজিক অবস্থার উন্নতি হয়। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ দেয়া হয়।  তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও এই বংশানুগতিক অপতত্ত্বকে 'বৈজ্ঞানিক' তত্ত্ব মনে করে এধরনের জাতিগত সংস্কারের যথার্থতা স্বীকার করে নেয়।   নাৎসিদের ইহুদি-নিধনযজ্ঞ   এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।  তথ্যসূত্র    বহিঃসংযোগ    United States Holocaust Memorial Museum Special Focus: Antisemitism    বিষয়শ্রেণী:ইহুদি ধর্ম বিষয়শ্রেণী:অমূলক ভীতি বিষয়শ্রেণী:ধরন অনুযায়ী পূর্বসংস্কার ও বৈষম্য বিষয়শ্রেণী:বর্ণবাদ বিষয়শ্রেণী:প্রাচ্যতত্ত্ব
আলোচনা অনুসারে অপসারণ করা হলো। -Ibrahim Husain Meraj (আলাপ) ১০:০২, ২৩ মার্চ ২০১৭ (ইউটিসি) সাইফুর রহমান সোহাগ   – (অপসারণের প্রস্তাবনা দেখুনলগ দেখুন) () WP:POLITICIAN নীতিমালা অনুসারে, এক, দুই ও তিন কোন পয়েন্টই অনুসরণ করেনি। যদি WP:AUTHOR অনুসারে বিবেচনা করা হয় সেক্ষেত্রেও পয়েন্টগুলো পূর্ণ করে নি।  এছাড়াও নিবন্ধটি উইকিপিডিয়ার রচনাশৈলী অনুসারে নিরপেক্ষভাবে লিখিত নয়। যুদ্ধমন্ত্রী আলাপ ০৯:১৪, ৪ মার্চ ২০১৭ (ইউটিসি) নিবন্ধটি প্রচারনার উদ্দেশ্যে লিখিত। --Paromita Mitra (আলাপ) ০৯:২৫, ৪ মার্চ ২০১৭ (ইউটিসি)  উল্লেখযোগ্যতার অভাব, দ্রুত অপসারনযোগ্য। — মাসুম ইবনে মুসা  কথোপকথন ১১:০৮, ৪ মার্চ ২০১৭ (ইউটিসি) বাংলাদেশের প্রধান তিনটি ছাত্র সংগঠনের, ছাত্রলীগ, ছাত্রদল, ছাত্রশিবিরের সভাপতি কি উল্লেখযোগ্য হতে পারে না। — আদরিনি আক্তার (আলাপ • অবদান)  এই স্বাক্ষরহীন মন্তব্যটি যোগ করেছেন।  উইকিপিডিয়ার প্রতিটি নিবন্ধই নির্দিষ্ট উল্লেখযোগ্যতার নীতির মধ্যে দিয়ে যায়। এই নিবন্ধটিও একইভাবে অন্য নিবন্ধের ক্ষেত্রে যে নীতিমালা অনুসরণ করা হয় সে নীতিমালা অনুসারেই উল্লেখযোগ্য হতে হবে। প্রস্তাবনায় দেওয়া লিংকে বিস্তারিত পাবেন।--যুদ্ধমন্ত্রী আলাপ ১২:৩৯, ৪ মার্চ ২০১৭ (ইউটিসি)  নীতিমালা অনুসারে উল্লেখযোগ্যতার অভাব রয়েছে এবং রচনা শৈলী বিশ্বকোষীয় নয়, প্রবন্ধের মত করে লিখা--মাসুম-আল-হাসান রকি (আলাপ) ১২:৫৭, ৫ মার্চ ২০১৭ (ইউটিসি)   প্রস্তাবকের সাথে একমত। নীতিমালা পূরণ হয় নি। রচনাশৈলীও নিরপেক্ষ হয় নি। – তারুণ্য আলাপ • ১৪:৪০, ৫ মার্চ ২০১৭ (ইউটিসি)   রচনাশৈলী ঠিক করা হয়েছে। রচনাশৈলীর জন্য নিবন্ধটি অপসারনের বিরোধিতা করছি। আর নীতিমালা অনুযায়ীই এ নিবন্ধটি থাকতে পারে। --নুরুন্নবী চৌধুরী (হাছিব) • আলাপ • ১৪:৪৩, ৬ মার্চ ২০১৭ (ইউটিসি)  ভাই, রৈচনাশৈলী সংশোধনের জন্য ধন্যবাদ। এই নিবন্ধটি নিশ্চিতভাবেই রাজনীতিবিদ নীতিমালা অনুসারে যাওয়ার কথা। সে অনুসারে, ১ ও ৩ নাম্বার পয়েন্টে মোটেই উত্তীর্ণ নয়। যদি দুই নাম্বার পয়েন্টে ধরা হয় সেক্ষেত্রেও, ব্যক্তি হিসেবে সংবাদের চাইতে সংগঠনভিত্তিক সংবাদ বেশি যেগুলো ট্রাইাল কাভারেজ এই নিবন্ধের আলোকে। অঅপনি কি দয়া করে, যুক্তি দিবেন নীতিমালা অনুসারে কিভাবে থাকতে পারে?--যুদ্ধমন্ত্রী আলাপ ১৫:০৮, ৬ মার্চ ২০১৭ (ইউটিসি)   বাংলাদেশ ছাত্রলীগ রাজনৈতিক দল নয়, এটি রাজনৈতিক দলের সহযোগী সংগঠন। এরকম ব্যপক সফল না হলেও ছোট খাটো আরো বেশ কিছু ছাত্র সংগঠন আছে বাংলাদেশে। উইকিপিডিয়ায় উল্লেখযোগ্যতার নিয়ম অনুসারে সাইফুর রহমান সোহাগ নিবন্ধটি উল্লেখযোগ্য না এটা পরিস্কার। কিন্তু  সভাপতি হিসেবে উল্লেখযোগ্যতা পেলে তখন সব দলের ছাত্রনেতারা উল্লেখযোগ্যতার কাতারে পড়বে। তাই সার্বিক বিবেচনায় এই নিবন্ধের উল্লেখযোগ্যতা এর বিপক্ষে মত দিচ্ছি। --Nahid Hossain (আলাপ) ০৪:৩৮, ৭ মার্চ ২০১৭ (ইউটিসি)
thumb|সত্যনারায়ণ পূজা; বাংলার ছাপাছবি, আনুমানিক ১৯৪০ খ্রিস্টাব্দ। সত্যনারায়ণ হলেন হিন্দু দেবতা বিষ্ণু-নারায়ণের একটি বিশেষ মূর্তি।হিন্দুদের দেবদেবী: উদ্ভব ও ক্রমবিকাশ, দ্বিতীয় পর্ব, হংসনারায়ণ ভট্টাচার্য, ফার্মা কেএলএম প্রাইভেট লিমিটেড, কলকাতা, ১৯৯৫ সংস্করণ, ২০০৩ মুদ্রণ, পৃ. ৩৪৮-৩৪৯ পশ্চিমবঙ্গ ও বাংলাদেশে সত্যনারায়ণ সত্যপীর নামেও পরিচিত। সত্যনারায়ণের পাঁচালি ও ব্রতকথায় উল্লিখিত কাহিনি অনুযায়ী, সত্যনারায়ণ পীরের ছদ্মবেশ ধারণ করে নিজের পূজা প্রচলন করেছিলেন। গবেষকদের মতে, বাংলার সত্যনারায়ণ-সত্যপীর ধারণাটি হিন্দু ও মুসলমান সংস্কৃতির সংমিশ্রণের ফল।  স্কন্দপুরাণের আবন্ত্য খণ্ডের অন্তর্গত রেবাখণ্ডে সত্যনারায়ণ ব্রতের নিয়মাবলি ও মাহাত্ম্য বর্ণিত হয়েছে। বিষ্ণু-নারায়ণের মতো সত্যনারায়ণও পীতবস্ত্র-পরিহিত, নীলবর্ণ, চতুর্ভূজ ও শঙ্খচক্রগদাপদ্মধারী। পার্থক্যের মধ্যে সত্যনারায়ণ পূজা হয় সন্ধ্যাবেলাস্কন্দপুরাণম্‌, কৃষ্ণদ্বৈপায়ন বেদব্যাস, সম্পাদনা: পঞ্চানন তর্করত্ন, প্রকাশক: নটবর চক্রবর্তী, কলকাতা, ১৩১৮ বঙ্গাব্দ, পৃ. ৩৬৬১ এবং এই পূজায় ঘি, কলা, চালগুঁড়ি বা ময়দা, চিনি অথবা গুড়, দুধ প্রভৃতির সংমিশ্রণে শিন্নি ভোগ দেওয়ার নিয়ম আছে।  ঐতিহাসিক প্রেক্ষাপট কিংবদন্তি অনুযায়ী, খ্রিস্টীয় ১৫শ শতাব্দীতে রাজা গণেশের কন্যা সত্যনারায়ণ বা সত্যপীরের পূজা করেন। মধ্যযুগে হিন্দু-মুসলমান উভয় সম্প্রদায়ের মানুষ ভিক্ষালব্ধ উপকরণের দ্বারা সত্যপীরের পূজা করতেন, সত্যপীরের পাঁচালি গাইতেন এবং প্রসাদী শিন্নি ভাগ করে খেতেন। কালক্রমে হিন্দু-মুসলমানের মিলিত ধর্মাচরণের প্রথাটি বিলুপ্ত হলে মুসলমানেরা পীরের দরগায় শিন্নি উৎসর্গ করতে শুরু করেন এবং হিন্দুরা সত্যপীরের স্থানে সত্যনারায়ণ পূজা শুরু করলেন। অবশ্য হিন্দুদের মধ্যে শিন্নি দেওয়ার রীতিটি এবং ব্রতকথাতে অনেক স্থানে সত্যনারায়ণের সত্যপীর ছদ্মবেশে পূজা প্রচারের কাহিনিটি রয়ে যায়।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:হিন্দু দেবতা বিষয়শ্রেণী:বাংলার লৌকিক দেবদেবী বিষয়শ্রেণী:হিন্দু লৌকিক দেবদেবী
ইরিনা মিখাইলোনোভনা রুকিনা (; জন্ম: ১৩ জানুয়ারি, ১৯৪৮) হলেন একজন রাশিয়ান অর্থনীতিবিদ, রাজনৈতিক ব্যক্তিত্ব এবং প্রথম ৩টি কনভোকেশনের অন্যতম মস্কো সিটি ডুমা'র ডেপুটি। তিনি রাশিয়ার নারীবাদী আন্দোলনের একজন সদস্য।   জনসাধারণ এবং রাজনৈতিক কার্যকলাপ  ইরিনা ৪টি রাজনৈতিক দলে সদস্য ছিলেন। ক্রমানুসারে এগুলো হলো:   ডেমোক্রেটিক চয়েস অফ রাশিয়া (১৯৯৪-২০০১)  রাইট ফরসেস ইউনিয়ন (২০০১-২০০২)  রাশিয়ান পার্টি অফ লাইফ (২০০৩-২০০৬)  এ জাস্ট রাশিয়া - ফর ট্রুথ (২০০৬-২০০৭)  প্রতিটি দল রাজনৈতিকভাবে একে অপর থেকে আলাদা।  যেসব কনভোকেশনে তিনি মস্কো সিটি ডুমাতে অংশগ্রহণ করেছিলেন, সেখানে তিনি ডি সি আর-এর সদস্য ছিলেন।  তিনি মুদ্রাস্ফীতির বিরুদ্ধে ছিলেন; এবং বলেছিলেন যে নারীরা এই সমস্যার সমাধানে সাহায্য করতে পারে।   তথ্যসূত্র   বিষয়শ্রেণী:ওকলাহোমা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মস্কো স্টেট ইনস্টিটিউট অফ ইন্টারন্যাশনাল রিলেশনস-এর প্রাক্তন শিক্ষার্থী বিষয়শ্রেণী:মস্কোর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:২১শ শতাব্দীর রুশ নারী রাজনীতিবিদ